Source: http://www.helsinginhiippakunta.evl.fi/hallinto_ja_lakiasiat/hiippakuntavaltuusto/hiippakuntavaltuuston_tyojarjest/
Timestamp: 2018-12-12 01:23:58+00:00
Document Index: 24495510

Matched Legal Cases: ['§ 1', '§ 3', '§ 3', '§ 1', '§ 1', '§ 1', '§ 1', '§ 2', '§ 3', '§ 3', '§ 1', '§ 1', '§ 2', '§ 2']

Hiippakuntavaltuuston työjärjestys - Helsingin hiippakunnan tuomiokapituli
Etusivu » Hallinto ja lakiasiat » Hiippakuntavaltuusto » Hiippakuntavaltuuston työjärjestys
Hyväksytty Helsingissä 18. päivänä toukokuuta 2004.
Hiippakuntavaltuusto on kirkkolain 17 b luvun 5 §:n nojalla hyväksynyt itselleen työjärjestyksen:
Hiippakuntavaltuuston tehtävänä on tukea ja edistää kirkon tehtävän toteutumista hiippakunnassa ja sen seurakunnissa sekä suorittaa sille kuuluvat muut kirkkolaissa, kirkkojärjestyksessä ja kirkon vaalijärjestyksessä annetut tehtävät
KL 17b:1
Hiippakuntavaltuuston kokoontuminen
Hiippakuntavaltuusto kokoontuu puheenjohtajan tai hänen estyneenä ollessaan varapuheenjohtajan kutsusta. Toimikauden ensimmäisen kokouksen kutsuu koolle tuomiokapituli.
Helmikuussa pidettävässä kokouksessa käsitellään hiippakunnan edellisen tilikauden toimintakertomus ja tilinpäätös.
Touko-kesäkuussa pidettävässä kokouksessa käsitellään hiippakunnan toiminta- ja taloussuunnitelma sekä tulevan vuoden talousarvio.
KL 17 a: 3 §
Hiippakuntavaltuuston kokouksen alussa toimitetaan nimenhuuto.
Kun nimenhuuto on toimitettu, todetaan, onko kokous laillisesti kutsuttu koolle ja päätösvaltainen.
KL 7:4 § 1 ja 2 mom.
Puheenjohtajat ja sihteeri
Valtuusto valitsee toimikautensa ensimmäisessä kokouksessa keskuudestaan puheenjohtajan ja varapuheenjohtajan.
Valtuuston puheenjohtajaa ja varapuheenjohtajaa valittaessa kokousta johtaa valtuuston iältään vanhin valtuutettu.
Jos sekä puheenjohtaja että varapuheenjohtaja ovat poissa tai esteellisiä, valitaan kokousta tai asian käsittelyä varten puheenjohtaja.
Puheenjohtaja voi luovuttaa puheenjohdon kokouksessa varapuheenjohtajalle ja osallistua sinä aikana kokoukseen jäsenenä.
Hiippakuntavaltuusto valitsee itselleen sihteerin.
KL 17b: 2 § 3 mom.
KJ 7:3 § 3 mom.
Hiippakuntavaltuuston helmi- ja touko-kesäkuun kokousten kokoontumisaika ja –paikka on ilmoitettava vähintään kolme kuukautta ennen kokousta jäsenille, läsnäolo-oikeutetuille ja hiippakunnan seurakunnille. Muista kokouksista on ilmoitettava jäsenille ja läsnäolo-oikeutetuille vähintään kolme viikkoa ennen kokousta.
Esityslista lähetetään osanottajille vähintään seitsemän päivää ennen kokousta.
Jos valtuutetulla on tilapäinen este, hänen tulee viivytyksettä ilmoittaa siitä puheenjohtajalle ja tuomiokapitulille, jotka lähettävät kutsun varajäsenelle.
KJ 7:3 § 1 mom.
KL 17 a:3 §
Valtuutetun, joka ei ole ollut saapuvilla nimenhuudossa, on ilmoittauduttava puheenjohtajalle, ja pöytäkirjaan on merkittävä, minkä asian käsittelyn aikana hän on saapunut. Samoin on meneteltävä, jos valtuutettu poistuu kesken kokouksen tai saapuu sen jälkeen uudelleen.
Asiat esitellään ja käsitellään tuomiokapitulin laatiman esityslistan mukaisessa järjestyksessä, jollei hiippakuntavaltuusto toisin päätä.
Asioiden käsittelyn pohjana on tuomiokapitulin esitys.
Jos tuomiokapituli on ennen valtuuston kokousta peruuttanut esityksensä, asia on poistettava esityslistalta. Puheenjohtajan ehdotuksesta valtuusto voi muutoinkin päättää asian poistamisesta esityslistalta.
KJ 19:1 § 1 mom. 5 k.
5) valmistella asioita hiippakuntavaltuustolle
Puheenvuorojen käyttö
Puheenvuoroja pyydetään puheenjohtajan määräämällä tavalla. Puheenvuorot on annettava pyytämisjärjestyksessä. Samanaikaisesti pyydettyjen puheenvuorojen järjestyksen määrää puheenjohtaja.
Puheenjohtaja voi antaa piispalle tai tuomiokapitulin muulle jäsenelle esittelypuheenvuoron ennen muita puheenvuoroja.
Puheenjohtaja voi antaa valtuutetulle lyhyen vastauspuheenvuoron ennen aikaisemmin pyydettyjä puheenvuoroja.
Jos puheenjohtaja niin vaatii, muutosehdotukset ja ponnet on jätettävä kirjallisena.
KJ 7:4 § 1 mom.
KL 7:5 § 1 ja 2 mom.
Jollei KL 25 luvun 5 §:n 1 momentista muuta johdu, muiden luottamushenkilöiden sekä seurakunnan viranhaltijoiden esteellisyydestä on voimassa, mitä hallintomenettelylaissa on siitä säädetty. Virka-, työ- tai muu vastaava suhde seurakuntaan tai seurakuntayhtymään ei kuitenkaan tee luottamushenkilöä tai viranhaltijaa esteelliseksi hallintoasiassa, jossa seurakunta tai seurakuntayhtymä on asianosainen, jollei hän palvelussuhteensa perusteella ole esitellyt tai muutoin vastaavalla tavalla käsitellyt asiaa.
Jos valtuusto on asiasta yksimielinen tai vastaehdotusta ei ole kannatettu, puheenjohtaja toteaa päätöksen. Muussa tapauksessa puheenjohtaja toteaa ehdotukset, joista äänestetään. Puheenjohtaja saattaa valtuuston hyväksyttäväksi äänestystavan ja äänestysjärjestyksen, sekä tekee äänestysesityksen siten, että vastaus "jaa" tai "ei" ilmaisee kannanoton ehdotukseen.
Äänestys toimitetaan julkisesti, ellei kokous yksimielisesti toisin päätä. Päätökseksi tulee ehdotus, joka on saanut eniten ääniä, tai äänten mennessä tasan ehdotus, jonka puolesta puheenjohtaja on äänestänyt.
KJ 7:4 § 2-4 mom.
Milloin päätös on yksimielinen tai tehtyä vastaehdotusta ei ole kannatettu, puheenjohtajan on todettava päätös. Muussa tapauksessa puheenjohtajan on todettava ehdotukset, joita ei kannatuksen puuttuessa oteta äänestettäviksi, ja ehdotukset, joista on äänestettävä. Tämän jälkeen hänen on saatettava toimielimen hyväksyttäväksi äänestystapa ja, jos äänestyksiä on toimitettava useampia, äänestysjärjestys sekä tehtävä äänestysesitys siten, että vastaus "jaa" tai "ei" ilmaisee kannanoton ehdotukseen.
Seurakunnan toimielimessä äänestetään esityksestä ja kaikista kannatetuista vastaehdotuksista asettamalla kaksi kerrallaan vastakkain siten, että vastaus "jaa" tai "ei" ilmaisee enemmistön kannanoton.
KL 25:10
Jos virka tai luottamustoimi täytetään ehdollepanon perusteella, äänten mennessä vaalissa tasan valituksi tulee se, joka on asetettava ehdolle toisen edelle.
Asian pöydällepano
Jos keskustelun kuluessa tehdään ehdotus asian pöydällepanosta, tai asia ehdotetaan palautettavaksi uutta valmistelua varten tai tehdään jokin muu ehdotus, jonka hyväksyminen keskeyttäisi asian käsittelyn, ja tätä ehdotusta on kannatettu, seuraavien puhujien on kohdistettava lausuntonsa tähän ehdotukseen ja päätös siitä on tehtävä, ennen kuin enempää keskustelua itse asiasta sallitaan. Jos tällainen ehdotus hyväksytään, puheenjohtajan tulee keskeyttää asian käsittely.
Vaali toimitetaan umpilipuin, jollei valtuusto yksimielisesti päätä toisin. Puheenjohtajan on kutsuttava vähintään kaksi valtuutettua avustamaan vaalitoimituksessa. Äänten mennessä tasan ratkaisee arpa. Enemmistövaalissa vaalilipussa saa olla enintään niin monta nimeä, kuin vaalissa on valittavia.
KL 7:4 § 3 mom.
KL 7:4§ 3 ja 4 mom.
äänestysmenettely, ks. edellä 9 §:n alla.
KJ 7:5
Kirkkolain 7 luvun 4 §:n 3 momentissa tarkoitettua suhteellista vaalia toimitettaessa noudatetaan soveltuvin osin seurakuntavaalien suhteellista vaalitapaa koskevia säännöksiä. Suhteellinen vaali ja vaadittaessa myös enemmistövaali on toimitettava suljetuin lipuin.
KL 17 b:1 § 1 mom. 5 k.
Hiippakuntavaltuuston tehtävänä on
5) käsitellä kirkkoneuvostojen, yhteisten kirkkoneuvostojen ja seurakuntaneuvostojen sekä tuomiokapitulin ja hiippakuntavaltuuston jäsenten sille tekemät aloitteet
KL 20:9 § 1 mom.
Tuomiokapitulin maallikkojäsenen valinta ja
ehdollepano kirkkohallitukseen valittavasta jäsenestä
Hiippakuntavaltuuston maallikkojäsenet valitsevat tuomiokapitulin maallikkojäsenen ja kaksi varajäsentä toimikautensa ensimmäisessä kokouksessa.
Hiippakuntavaltuusto asettaa ehdolle kolme maallikkoa kirkkohallituksen jäsenten vaalia varten toimikautensa viimeisessä kokouksessa.
KL 19:3 § 2 mom
KVJ 3:8 §
Tuomiokapitulin maallikkojäsenen vaali toimitetaan suljetuin lipuin enemmistövaalina. Vaalissa äänestetään samalla kertaa jäsentä ja tämän ensimmäistä ja toista varajäsentä.
KJ 22:1 § 2 mom.
Hiippakuntavaltuusto valitsee kaksi pöytäkirjantarkastajaa. Valtuusto voi erikseen päättää, että pöytäkirja tai sen osa tarkastetaan heti.
Jos tarkastuksessa pöytäkirjan sisällöstä jää vallitsemaan erimielisyys, valtuusto tarkastaa pöytäkirjan tältä osin seuraavassa kokouksessa